Diari Oficial de la Generalitat Valenciana


Sumari del DOGV 7627, del 01-10-2015 (2015/7353)

RESOLUCIÓ de 2 de setembre de 2015, de la Universitat d'Alacant, per la qual es convoquen proves selectives per a l'ingrés en l'escala tècnica d'aquesta (grup A, subgrup A1). Referència A03/15.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7627

Data del DOGV
:   01-10-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/7353


Data del document
:   02-09-2015

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 2 de setembre de 2015, de la Universitat d'Alacant, per la qual es convoquen proves selectives per a l'ingrés en l'escala tècnica d'aquesta (grup A, subgrup A1). Referència A03/15. [2015/7353]  
En compliment del que disposen els articles 183 i 184 de l'Estatut d'aquesta Universitat, aprovat per Decret 25/2012, de 3 de febrer, del Consell (Diari Oficial de la Comunitat Valenciana del 9 de febrer), i amb la finalitat d'atendre les necessitats de personal d'administració i serveis, aquesta Universitat, en ús de les competències que li són atribuïdes en l'article 2.2 e) de la Llei Orgànica 6/2001, de 21 de desembre, d'universitats, així com en l'Estatut d'aquesta Universitat, i segons el que disposa l'article 21.2.j de la Llei 36/2014, de 26 de desembre, de pressupostos generals de l'estat per a l'any 2015, acorda convocar proves selectives per a l'ingrés en l'escala tècnica de la Universitat d'Alacant (grup A, subgrup A1). La plaça forma part de l'Oferta d'Ocupació publicada en el DOCV amb data 10 de juny de 2015, que ha sigut informada a la Direcció General de Costos de Personal i Pensions Públiques del Ministeri d'Hisenda i Administracions Públiques. La convocatòria ha sigut autoritzada per resolució de la Direcció General d'Universitat, Estudis Superiors i Ciència amb data 4 de març de 2015.  
  
  
Bases de la convocatòria  
  
1. Normes generals  
1.1. Es convoquen proves selectives per a cobrir una plaça de l'oferta d'ocupació de la Universitat d'Alacant de l'any 2015, del grup A, subgrup A1, escala tècnica (referència A03/15), pel sistema general d'accés lliure, per a ocupar llocs d'administració especial, sector imatge i comunicació, en la Unitat de Comunicació.  
De conformitat amb el que preveu l'acord de Consell de Govern de la Universitat d'Alacant de 17 de desembre de 2013, pel qual s'aprova el II Pla d'Igualtat d'Oportunitats entre Dones i Homes de la Universitat d'Alacant, es fa constar que no hi ha infrarepresentació de cap dels gèneres en l'escala tècnica, administració especial, sector imatge i comunicació.  
1.2. Seran aplicables a aquesta convocatòria la Llei Orgànica 6/2001, d'universitats, la Llei 7/2007, de 12 d'abril, de l'Estatut Bàsic de l'Empleat Públic, la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, el Decret 33/1999, de 9 de març, pel qual s'aprova el Reglament de selecció, provisió de llocs de treball i carrera administrativa del personal comprès en l'àmbit d'aplicació de la Llei d'Ordenació i Gestió de la Funció Pública Valenciana, el Decret 25/2012, de 3 de febrer, del Consell, pel qual s'aprova l'Estatut de la Universitat d'Alacant (DOCV 9 de febrer) i altra normativa d'aplicació general.  
  
1.3. El procediment de selecció de les o els aspirants serà el de concurs oposició. L'oposició estarà formada pels exercicis següents:  
  
Primer exercici: de caràcter obligatori i eliminatori, consistirà en un qüestionari amb 4 respostes alternatives en cada pregunta de les quals només una serà la correcta, en què es contestaran preguntes relacionades amb la totalitat del temari i que contindrà com a màxim un 20 % del total de les preguntes referents a la part I de l'annex I. Constarà com a màxim de 125 preguntes i la durada no podrà superar els 90 minuts. Es valorarà de 0 a 10 punts. Cada pregunta contestada erròniament tindrà una penalització d'un terç sobre les correctes, i les contestacions en blanc no puntuaran.  
Per a superar aquest exercici serà necessari obtenir la puntuació que determine el tribunal, i que serà com a mínim de 5 punts.  
Segon exercici: de caràcter obligatori i eliminatori, consistirà en el desenvolupament per escrit de dos temes elegits pel tribunal d'entre tres extrets per sorteig en presència dels opositors, dels continguts en la part II de l'annex I. La durada no serà superior a 3 hores. Es valorarà de 0 a 10 punts.  
Per a superar aquest exercici serà necessari obtenir la puntuació que determine el tribunal i que en cap cas podrà ser inferior a 5 punts.  
Tercer exercici: de caràcter obligatori i eliminatori. Consistirà en la resolució de supòsits pràctics relacionats amb el temari recollit en la part II de l'annex I. El tribunal proporcionarà el material, mitjans i instruccions que considere adequats per a dur a terme aquest exercici.  
  
La realització de l'exercici no podrà tenir una durada superior a 5 hores. Es valorarà de 0 a 10 punts.  
Aquest exercici inclou una presentació oral davant del tribunal, el qual podrà formular les preguntes que considere convenients.  
  
Per a superar aquest exercici serà necessari obtenir la puntuació que determine el tribunal, que serà com a mínim de 5 punts.  
Quart exercici: de caràcter obligatori i no eliminatori, consistirà en dues fases:  
Primera fase: realització d'una prova de traducció directa d'idioma francès o anglès, a elecció dels aspirants, sense l'ajuda de diccionari. El text estarà relacionat amb l'especificitat del lloc que cal ocupar. Es valorarà de 0 a 2 punts.  
Segona fase: exercici de coneixements de valencià, consistirà en una prova de traducció del valencià al castellà sense l'ajuda de diccionari. Es valorarà de 0 a 4 punts.  
1.4. Fase de concurs: es valoraran els mèrits acreditats per les o els aspirants que hagen superat la fase d'oposició. Només podran ser considerats els mèrits obtinguts fins al dia en què concloga el termini de presentació de sol·licituds d'admissió a les proves selectives d'aquesta convocatòria.  
El concurs, que no tindrà caràcter eliminatori, farà referència a aptituds, coneixements i experiència de les candidates o candidats d'acord amb el barem següent:  
Titulació: 1 punt per estar en possessió de la llicenciatura en Ciències de la Informació o en Periodisme, o els títols de grau que es corresponguen amb aquestes llicenciatures.  
Experiència: 10 punts màxim, a raó de:  
- 0,16 punts per mes complet de servei en llocs de la Universitat d'Alacant amb funcions afins a les dels llocs que cal ocupar.  
- 0,08 punts per cada mes de servei complet, en llocs amb funcions afins a les dels llocs a ocupar, i que pertanguen a l'administració territorial (estatal, autonòmica i local) o ens públics, que es regisquen essencialment pel dret públic administratiu, amb excepció de la Universitat d'Alacant. La documentació expedida per l'òrgan competent, responsable de la gestió de personal de l'organisme corresponent, ha de contenir en relació amb els serveis prestats: la durada, per a quin organisme, en quin lloc i amb quines funcions. Fins a un màxim de 3 punts.  
  
Superació d'exercicis: es valorarà a raó de 0,5 punts cada exercici de caràcter eliminatori dels corresponents a la convocatòria de proves selectives per a l'ingrés en l'escala tècnica de la Universitat d'Alacant, convocada mitjançant Resolució de 2 de juliol de 2007, DOCV d'11.07.2007 (referència A03/07).  
Altres mèrits: 1 punt màxim. Es valorarà la realització d'activitats relacionades amb mitjans i gabinets de comunicació i no inclosa en els apartats anteriors.  
1.5. La qualificació resultant de la totalitat dels exercicis vindrà determinada per la suma de puntuacions obtingudes en cadascuns.  
  
Amb el resultat de l'últim exercici de la fase d'oposició, el tribunal exposarà al públic la relació d'aspirants que, havent superat tots els exercicis eliminatoris, passen a la fase de concurs, i els citarà perquè en el termini de 10 dies hàbils comptadors a partir de l'endemà de publicar-se les qualificacions presenten instància amb la relació de mèrits a valorar previstos en la base 1.4 i la documentació acreditativa, mitjançant còpia simple si es tracta de documentació expedida per la Universitat d'Alacant, o bé mitjançant còpies autenticades notarialment o administrativament a través de confrontació si es tracta de documentació expedida per organisme diferent d'aquesta Universitat, en el Registre General de la Universitat d'Alacant o en qualsevol de les formes establides en l'article 38.4 de la Llei 30/1992, de règim jurídic de les administracions públiques i del procediment administratiu comú.  
  
No es valoraran els mèrits que no estiguen acreditats suficientment, i no s'admetrà documentació presentada fora de termini.  
1.6. Una vegada conclòs el termini de presentació de documentació establit en la base anterior, el tribunal publicarà en l'adreça de la pàgina web del Servei de Selecció i Formació següent: http://ssyf.ua.es/va/seleccionpas/oposiciones/actual/oposicions.html, la llista provisional de valoracions de la fase de concurs i concedirà un termini de 10 dies hàbils comptadors a partir de l'endemà de publicar-se, perquè les persones interessades formulen les reclamacions i esmenes que consideren pertinents en relació amb la seua baremació.  
1.7. Una vegada resoltes les possibles al·legacions i esmenes, el tribunal dictarà una resolució en què fixarà la relació definitiva d'aspirants que han superat el procés selectiu i que seran proposats per a ser nomenats com a personal funcionari de carrera.  
Per a la confecció d'aquesta relació se sumaran les qualificacions obtingudes per cada aspirant en la fase d'oposició i en la fase de concurs. A continuació s'ordenaran per ordre de puntuació de major a menor, i la relació serà interrompuda quan el nombre d'aspirants coincidisca amb el nombre de places convocades, sense que en cap cas puga contenir-ne un nombre superior.  
Tot i això, i amb la finalitat d'assegurar la cobertura de les vacants convocades, sempre que els òrgans de selecció hagen proposat el nomenament del mateix nombre d'aspirants que el de vacants convocades, quan es produïsquen renúncies o concórrega alguna de les causes de pèrdua de la condició de personal funcionari en les persones proposades abans del seu nomenament o presa de possessió, l'òrgan convocant requerirà de l'òrgan de selecció la relació complementària d'aspirants aprovats que seguisquen les persones proposades per al seu possible nomenament com a personal funcionari de carrera.  
En cas d'empat, l'ordre s'establirà segons la major puntuació obtinguda per cada aspirant en el tercer exercici, en segon lloc, si es manté l'empat, caldrà atenir-se a la major puntuació en el segon exercici, en tercer lloc, si es manté l'empat, caldrà atenir-se a la major puntuació en el primer exercici. Si persisteix aquest empat, caldrà atenir-se a la major puntuació en la fase de concurs. En darrera instància, l'ordre d'aspirants s'establirà mitjançant sorteig públic.  
En el cas que el nombre d'aspirants aprovats siga inferior al de places convocades, les que sobren es declararan desertes.  
  
2. Requisits de les candidates o candidats  
2.1. Per a ser admès a la realització de les proves selectives, les o els aspirants hauran de reunir els requisits següents:  
2.1.1. Tenir la nacionalitat espanyola, ser nacional dels estats membres de la Unió Europea o estar inclòs en l'àmbit d'aplicació dels tractats internacionals subscrits per la Unió Europea i ratificats per Espanya en els quals siga aplicable la lliure circulació de treballadors, en els termes establits en l'apartat 1 de l'article 54 de la Llei 10/2010, d'Ordenació i Gestió de la Funció Pública Valenciana. També podran participar-hi el cònjuge dels espanyols i dels nacionals d'altres estats membres de la Unió Europea, sempre que no estiguen separats de dret i els seus descendents i als del seu cònjuge sempre que no estiguen separats de dret, siguen menors de vint-i-un anys o majors d'aquesta edat dependents.  
2.1.2. Tenir complits els setze anys i no excedir l'edat màxima de jubilació forçosa.  
2.1.3 Estar en possessió o haver abonat els drets per a l'expedició del títol de llicenciatura, enginyeria, arquitectura, grau o equivalent. En el cas de titulacions obtingudes a l'estranger caldrà estar en possessió de la credencial que n'acredite l'homologació.  
2.1.4. Tenir les capacitats i aptituds físiques i psíquiques que siguen necessàries per a l'exercici de les funcions o tasques corresponents.  
  
2.1.5. No haver sigut separada o separat, o haver-se revocat el seu nomenament, com a personal funcionari interí, amb caràcter ferm mitjançant procediment disciplinari de cap administració pública o òrgan constitucional o estatutari, ni trobar-se inhabilitat per sentència ferma per a l'exercici de qualssevol funcions públiques o d'aquelles pròpies de l'escala objecte de la convocatòria. En el cas del personal laboral, no trobar-se inhabilitat per sentència ferma o com a conseqüència d'haver sigut acomiadat disciplinàriament de forma procedent, per a exercir funcions similars a les pròpies de la categoria professional a la qual es pretén accedir. En el cas de ser nacional d'un altre estat, no trobar-se en inhabilitació o en situació equivalent ni haver sigut sotmesa o sotmès a sanció disciplinària o equivalent que impedisca, en el seu estat, en els mateixos termes, l'accés a l'ocupació pública.  
2.2. Tots els requisits enumerats en la base 2.1 s'hauran de complir en el dia de finalització del termini de presentació de sol·licituds i mantenir-los fins al moment de la presa de possessió com a personal funcionari de carrera.  
  
3. Sol·licituds  
3.1. Les persones que vulguen prendre part en aquestes proves selectives hauran de fer-ho constar en instància disponible en l'adreça d'aquesta pàgina web del Servei de Selecció i Formació: http://ssyf.ua.es/va/seleccionpas/oposiciones/actual/oposicions.html i en l'oficina principal del Registre General de la Universitat (edifici del Rectorat i Serveis Generals), i que figura com a annex V a aquesta convocatòria.  
  
3.2. La presentació de sol·licituds es farà en l'oficina principal del Registre General de la Universitat o en les oficines auxiliars, situades a les secretaries de centre i a la Seu d'Alacant, en el termini de 20 dies naturals comptadors a partir de l'endemà de publicar-se l'extracte de la convocatòria en el Boletín Oficial del Estado, en què apareixerà la data de publicació d'aquesta convocatòria en el Diari Oficial de la Comunitat Valenciana. Es podran utilitzar les vies que estableix l'article 38.4 de la Llei 30/1992, de 26 de novembre. La sol·licitud que es presente a través de les oficines de Correus haurà d'anar en sobre obert perquè el personal de Correus puga estampar-hi el segell amb la data de presentació abans de certificar-lo. Si no es fa d'aquesta manera, es considerarà presentada en la data d'entrada en el Registre General d'aquesta Universitat.  
En el sobre s'haurà d'indicar aquesta adreça: Universitat d'Alacant, Servei de Selecció i Formació, ctra. de Sant Vicent del Raspeig, s/n, 03851 Sant Vicent del Raspeig.  
3.2.1. Les sol·licituds hauran d'acompanyar-se de:  
a) Fotocòpia del DNI. Els qui no tinguen la nacionalitat espanyola i tinguen dret a participar-hi hauran de presentar una fotocòpia del document que n'acredite la nacionalitat i, si escau, els documents que acrediten el vincle de parentiu i el fet de viure a expenses o estar a càrrec del nacional d'un altre estat amb el qual tinguen aquest vincle. Així mateix, hauran de presentar una declaració que deixe constància que no s'ha produït una separació de dret del cònjuge i, si escau, del fet que l'aspirant viu o està a càrrec seu.  
b) Comprovant bancari d'haver abonat els drets d'examen, establits en 24,76 ?, en què conste el nom, els cognoms i la referència de la convocatòria (A03/15). Aquests s'ingressaran en el compte corrent 285 273 5768, dígit de control 41, del Banc SabadellCAM (entitat 0081), oficina 3191, del campus de Sant Vicent. També es pot fer l'ingrés a través d'altres oficines bancàries.  
  
El fet de no abonar la quantitat indicada com a drets d'examen dins del termini de presentació de sol·licituds es considerarà incompliment no esmenable i determinarà l'exclusió en les proves de la persona aspirant.  
3.2.2. Segons estableix l'article 35.1 del Decret Legislatiu 1/2005, de 25 de febrer, pel qual s'aprova el Text Refós de la Llei de taxes de la Generalitat Valenciana, estan exempts del pagament de la taxa establida en el paràgraf anterior, les o els aspirants amb una discapacitat igual o superior al 33 %. Per a beneficiar-se d'aquesta exempció s'haurà d'adjuntar una certificació de la Conselleria de Benestar Social o òrgans competents d'altres administracions públiques, que acredite una discapacitació igual o superior al 33 %.  
3.2.3. Estaran exempts del pagament de la taxa establida en la base 3.2.1.b les persones que figuren com a demandants d'ocupació durant el termini, com a mínim, d'un mes anterior a la data de la convocatòria. Per a disposar de l'exempció serà requisit que no hagen rebutjat, en el termini de què es tracte, oferta d'ocupació adequada ni s'hagen negat a participar, llevat de causa justificada, en accions de promoció, formació o reconversió professionals i que, així mateix, no tinguen rendes superiors, en còmput mensual, al salari mínim interprofessional. La certificació relativa a la condició de demandant d'ocupació, amb els requisits previstos en la llei, se sol·licitarà en la corresponent oficina del Servei Públic d'Ocupació Estatal (SEPE). Pel que fa a l'acreditació de les rendes, s'acreditarà amb una declaració escrita de la persona sol·licitant en la qual afirmen que no perceben rendes superiors al salari mínim interprofessional. Els dos documents hauran d'adjuntar-se inexcusablement a la sol·licitud de participació en aquestes proves selectives (article 17 de la Llei 50/1998).   
3.2.4. D'acord amb el que estableixen els articles 35.2 i 35.3 del Decret Legislatiu 1/2005, de 25 de febrer, pel qual s'aprova el Text Refós de la Llei de taxes de la Generalitat Valenciana, estan exempts del pagament de la taxa establida en la base 3.2.1.b els membres de famílies nombroses de categoria especial i tindran una bonificació del 50 % els membres de famílies nombroses de categoria general. Per a exercir l'exempció s'haurà de presentar el títol de família nombrosa.  
  
3.3. En cap cas, el tràmit de pagament en l'oficina bancària serà substitutiu del tràmit esmentat de presentació de la sol·licitud dins del termini i en la forma escaient.  
3.4. El personal aspirant, per a emplenar la sol·licitud, haurà d'observar les instruccions del revers de la instància i tindrà en compte les puntualitzacions següents:  
3.4.1. En els tres primers apartats de les dades de la «Convocatòria» correspon indicar:  
«1. Cos/escala o categoria»: tècnica.  
«2. Referència»: A03/15.  
«3. Forma d'accés»: L  
3.4.2. Les o els aspirants amb minusvalideses que vulguen sol·licitar adaptació de temps o mitjans per a la realització dels exercicis, hauran d'indicar-ho en la sol·licitud en el requadre número 5. En aquest cas serà requisit acompanyar la instància amb el corresponent certificat acreditatiu del grau de discapacitat i del dictamen tècnic facultatiu expedit per l'òrgan competent amb l'objectiu de fer efectiva, si escau, aquesta petició.  
3.4.3. En l'apartat «20. Dades que cal consignar segons les bases de la convocatòria» es farà constar:  
En el requadre A) l'idioma a què es refereix la primera fase del quart exercici.  
En el requadre B), en quin idioma dels dos oficials de la comunitat autònoma, el valencià o el castellà, volen fer els exercicis del procés selectiu.  
En el requadre C), les persones que tinguen dret a l'exempció o a la bonificació establida en la base 3.2, el tipus d'exempció que li correspon (discapacitat, demandant d'ocupació o família nombrosa).  
3.5. Els simples errors de fet que es puguen col·legir com a tals de la sol·licitud podran esmenar-se en qualsevol moment, d'ofici o a petició de la interessada o interessat.  
3.6. Les dades de caràcter personal aportades pel personal aspirant quedaran incloses en el fitxer automatitzat de personal d'aquesta Universitat, la qual es compromet a no fer-ne un ús diferent dels que recull la resolució de la Universitat d'Alacant, de 17 de desembre de 2002, que regula els fitxers automatitzats de dades de caràcter personal (DOGV 15.01.2003).  
Així mateix, la Universitat d'Alacant informa sobre la possibilitat d'exercir els drets d'accés, rectificació, cancel·lació i, si escau, d'oposició, que preveu l'article 5 de la Llei Orgànica 15/1999, de 13 de desembre, de protecció de dades, que han de ser exercits, per escrit, davant del gerent d'aquesta Universitat.  
  
4. Admissió d'aspirants  
4.1. Quan concloga el termini de presentació d'instàncies, el gerent de la Universitat d'Alacant una dictarà resolució que es publicarà en aquesta pàgina web del Servei de Selecció i Formació: http://ssyf.ua.es/va/seleccionpas/oposiciones/actual/oposicions.html i en el Diari Oficial de la Comunitat Valenciana, que contindrà la relació provisional d'aspirants admesos i exclosos, amb indicació de la causa d'exclusió.  
  
4.2. Les o els aspirants exclosos disposaran d'un termini de 10 dies hàbils, comptadors a partir de l'endemà de publicar-se la resolució en el Diari Oficial de la Comunitat Valenciana, per a poder esmenar el defecte que haja motivat l'exclusió.  
En qualsevol cas, per a evitar errors i possibilitar l'esmena dins del termini, les o els aspirants comprovaran no solament que figuren en la relació provisional d'aspirants admesos i exclosos, sinó que, a més, els seus noms i DNI consten correctament en aquesta relació.  
4.3. Quan haja conclòs aquest termini, es publicarà una resolució en la qual, a més de declarar aprovada la relació definitiva de persones admeses i excloses, s'indicarà el lloc, la data i l'hora de començament del primer exercici, amb una antelació mínima de 15 dies hàbils. Aquesta resolució es publicarà en aquesta adreça de la pàgina web del Servei de Selecció i Formació: http://ssyf.ua.es/va/seleccionpas/oposiciones/actual/oposicions.html i en el Diari Oficial de la Comunitat Valenciana.  
  
4.4. En qualsevol moment del procés selectiu, si el tribunal té coneixement que alguna de les persones no reuneix la totalitat dels requisits exigits per aquesta convocatòria, amb l'audiència prèvia de la persona interessada, haurà de proposar-ne l'exclusió al rector de la Universitat, i comunicar-li, així mateix, les inexactituds o falsedats formulades per l'aspirant en la sol·licitud d'admissió a les proves selectives, als efectes procedents.  
Contra l'exclusió de l'aspirant es podrà interposar recurs d'alçada davant de la mateixa autoritat indicada en el paràgraf anterior.  
  
5. Tribunals  
5.1. Els membres del tribunal i les seues assessores o assessors estaran subjectes en el seu règim i funcionament al que estableix l'article 22 i següents de la Llei 30/1992, de règim jurídic de les administracions públiques i procediment administratiu comú, a les causes generals d'abstenció i recusació contingudes en aquesta llei i al que preveu l'article 8 del Decret 33/1999, de 9 de març, del govern valencià, pel qual s'aprova el Reglament de selecció, provisió de llocs de treball i carrera administrativa del personal comprès en l'àmbit d'aplicació de la Llei de funció pública valenciana.  
  
Els membres del tribunal hauran de reunir, a més, els requisits previstos en l'article 57 de la Llei 10/2010, d'Ordenació i Gestió de la Funció Pública Valenciana.  
5.2. Amb anterioritat a la iniciació de les proves selectives, si escau, es publicarà una resolució amb nomenament de nous membres del tribunal en substitució dels qui n'hagueren perdut la condició.  
  
5.3. Amb la convocatòria prèvia de la presidenta o president, es constituirà el tribunal que requerirà l'assistència de la presidenta o president i secretària o secretari i de la de la meitat, com a mínim, dels membres titulars o suplents.  
5.4. Durant el procés selectiu, el tribunal resoldrà tots els dubtes que puguen sorgir en l'aplicació d'aquestes normes, i també tot el que calga fer en els casos no previstos.  
5.5. El tribunal podrà disposar la incorporació als seus treballs d'assessores i assessors especialistes per a les proves corresponents dels exercicis que consideren pertinents; la tasca d'aquests assessors es limitarà a col·laborar en les seues especialitats tècniques. La designació d'aquest personal s'haurà de comunicar al rector de la Universitat.  
5.6. El tribunal qualificador adoptarà les mesures necessàries en els casos que calga, de manera que les persones amb minusvalideses tinguen condicions similars a la resta de les altres persones participants per a la realització dels exercicis. En aquest sentit caldrà establir per a les persones amb minusvalideses que ho sol·liciten les adaptacions possibles en temps i mitjans. Si en qualsevol moment del procés selectiu el tribunal tinguera dubtes sobre la capacitat d'algun aspirant per a l'exercici de les activitats que habitualment duu a terme el personal funcionari de l'escala a què es refereixen aquestes proves, podrà demanar el dictamen corresponent dels òrgans competents de la comunitat autònoma respectiva; en aquest cas podrà participar condicionalment en el procés selectiu, i la resolució definitiva sobre l'admissió o exclusió de les proves quedarà en suspens fins a la recepció del dictamen.  
  
5.7. El tribunal qualificador de les proves adoptarà les mesures oportunes per a garantir que els exercicis de la fase d'oposició siguen corregits sense que es conega la identitat del personal aspirant. Seran excloses les persones en els fulls d'examen de les quals figuren noms, traços, marques o signes que permeten conèixer-ne la identitat.  
  
5.8. El tribunal vetlarà perquè queden garantits els principis de mèrit, capacitat i d'igualtat d'oportunitats i de tracte entre dones i homes.  
5.9. Pel que fa a comunicacions i altres incidències, el tribunal tindrà la seu en el Servei de Selecció i Formació de la Universitat, campus de Sant Vicent, telèfon 085 106 745.  
5.10. Els membres del tribunal percebran les gratificacions per assistències fixades en el Decret 24/1997 d'11 de febrer, del govern valencià, sobre indemnitzacions per raó del servei i gratificacions per serveis extraordinaris (DOGV 17.02.1997).  
5.11. El tribunal, titular i suplent, el nomenament del qual es publicarà en el Diari Oficial de la Comunitat Valenciana amb una antelació mínima d'un mes a la data de començament de les proves, estarà compost per la presidenta o president, la secretària o secretari i tres vocals.  
  
6. Desenvolupament dels exercicis  
6.1. Els exercicis tindran lloc en les dependències de la Universitat d'Alacant, campus de Sant Vicent. El primer exercici es farà en el lloc, la data i l'hora que establisca la resolució a què es refereix la base 4.3.  
  
6.2. Les o els aspirants seran convocats per a cada exercici en única crida. Les persones que no hi compareguen seran excloses de l'oposició i perdran el seu dret quan es presenten en els llocs de realització de les proves si han començat o si no hi assisteixen, encara que siga per causes justificades.  
6.3. En cada exercici, el personal aspirant de nacionalitat espanyola haurà d'acreditar la seua identitat exclusivament mitjançant la presentació del DNI, del passaport, o del permís de conduir. Les o els aspirants que no tinguen nacionalitat espanyola hauran d'acreditar la identitat mitjançant el document original que en el país del qual són nacionals siga expedit a aquest efecte. L'incompliment d'aquest requisit determinarà l'exclusió de les proves. En cap cas seran vàlides les còpies o fotocòpies d'aquests documents.  
6.4. En qualsevol moment, les persones aspirants podran ser requerides pels membres del tribunal amb la finalitat d'acreditar la seua identitat.  
6.5. El personal aspirant haurà de seguir en tot moment les instruccions dels membres del tribunal o del personal ajudant o assessor durant la realització de les proves per al seu adequat desenvolupament.  
  
6.6. Després de la realització de cadascuna de les proves, el tribunal farà pública en aquesta adreça de la pàgina web del Servei de Selecció i Formació: http://ssyf.ua.es/va/seleccionpas/oposiciones/actual/oposicions.html, la llista d'aspirants que les hagen superades.  
6.7. La publicació dels successius anuncis de realització del segon i restants exercicis la farà el tribunal en aquesta adreça de la pàgina web: http://ssyf.ua.es/va/seleccionpas/oposiciones/actual/oposicions.html, amb quaranta-vuit hores, com a mínim, d'antelació a l'assenyalada per iniciar aquests exercicis. Quan es tracte del mateix exercici, l'anunci de celebració s'haurà de fer, almenys, amb dotze hores d'antelació.  
  
  
7. Llista d'aspirants aprovats  
Quan concloga el procés selectiu, el tribunal farà públiques en el Diari Oficial de la Comunitat Valenciana, i també en aquesta adreça de la pàgina web del Servei de Selecció i Formació: http://ssyf.ua.es/va/seleccionpas/oposiciones/actual/oposicions.html, la relació definitiva d'aspirants que han superat el procés selectiu i que seran proposats per a ser nomenats com a personal funcionari de carrera, per ordre de puntuació aconseguida, confeccionada segons el que preveu la base 1.7 d'aquesta convocatòria, que en cap circumstància podrà ser superior al de places convocades.  
  
8. Presentació de documents i nomenament de personal funcionari  
  
8.1. En el termini de 20 dies hàbils comptadors des de l'endemà de fer-se públiques les llistes definitives, les opositores o opositors hauran de presentar en el Registre General de la Universitat els documents següents:  
a) Fotocòpia del document nacional d'identitat, o certificació de naixement expedida per l'organisme oficial corresponent. Per al personal aspirant que no tinga la nacionalitat espanyola, fotocòpia del document que n'acredite la nacionalitat i, si escau, els documents que acrediten el vincle de parentiu i el fet de viure o estar a càrrec del nacional d'un altre estat amb el qual tinguen aquest vincle. Així mateix, hauran de presentar declaració jurada o promesa que no hi ha una separació de dret del cònjuge i, si escau, del fet que l'aspirant viu o està a càrrec seu.  
  
b) Fotocòpia compulsada del títol acadèmic exigible segons aquesta convocatòria, o certificació acadèmica que acredite haver cursat tots els estudis per a obtenir-lo i haver abonat els drets per a l'expedició del títol. En el cas de titulacions obtingudes a l'estranger caldrà presentar, a més del títol, la credencial que n'acredite l'homologació.  
  
c) Declaració de no haver sigut separada o separat, o haver-se revocat el nomenament com a personal funcionari interí, amb caràcter, ferm mitjançant procediment disciplinari de cap administració pública o òrgan constitucional o estatutari, ni estar inhabilitat per sentència ferma per a l'exercici de qualssevol funcions públiques o de les pròpies de l'escala objecte de la convocatòria i en el cas del personal laboral, no estar inhabilitat per sentència ferma o com a conseqüència d'haver sigut acomiadat disciplinàriament de manera procedent, per a exercir funcions similars a les pròpies de la categoria professional a la qual es pretén accedir segons model que figura com a annex II. Les o els aspirants la nacionalitat dels quals no siga l'espanyola, a més, hauran d'efectuar declaració de no estar inhabilitades o inhabilitats o en situació equivalent ni haver sigut sotmès a sanció disciplinària o equivalent que impedisca, al seu estat, en els mateixos termes, l'accés a l'ocupació pública segons model que figura com a annex III a aquesta convocatòria.  
  
d) Certificat mèdic que acredite tenir les capacitats i aptituds físiques i psíquiques que siguen necessàries per a l'exercici de les funcions corresponents. A aquests efectes, els reconeixements es faran a través dels serveis mèdics del Servei de Prevenció de la Universitat d'Alacant.  
  
e) Les persones aprovades que tinguen alguna discapacitat hauran de presentar una certificació de la Conselleria de Benestar Social o òrgan competent d'altres administracions públiques que acredite aquesta condició, com també la seua capacitat per a exercir les tasques i funcions corresponents.  
f) L'acreditació dels coneixements de valencià que disposa l'article 53.2 de la Llei 10/2010, d'Ordenació i Gestió de la Funció Pública Valenciana, es farà aportant la declaració que figura com a annex IV d'aquesta convocatòria, acompanyada, si escau, d'algun dels documents detallats. Els qui no tinguen algun d'aquests, quedaran compromesos a fer-ho en el termini de dos anys, o a la realització dels cursos que amb aquesta finalitat organitzen els organismes oficials competents que també recull l'annex de referència.  
  
g) Acreditació de qualsevol altre requisit establit en la base 2.1 no previst en els apartats anteriors.  
8.2. Els qui tinguen la condició de personal funcionari de carrera o de personal laboral de plantilla estaran exempts de justificar documentalment les condicions i altres requisits ja provats per a obtenir el seu anterior nomenament, però hauran de presentar certificació del ministeri o organisme del qual depenguen per a acreditar aquesta condició, amb expressió del nombre i import del trienni, així com la data del compliment del termini.  
8.3. Els qui no presenten la documentació dins del termini fixat, llevat dels casos de força major, o en els casos en què de l'examen d'aquesta se'n deduïsca que falta algun dels requisits indicats en la base 2.1, no podran ser nomenats personal funcionari de carrera i les seues actuacions quedaran anul·lades, sens perjudici de la responsabilitat en què hagen incorregut per falsedat en la sol·licitud inicial. La plaça no ocupada per l'aspirant que incórrega en els supòsits detallats en aquesta base quedarà vacant.  
8.4. La presidenta o president del tribunal enviarà còpia certificada de la relació definitiva d'aspirants aprovats al rector de la Universitat, en la qual proposarà el nomenament com a personal funcionari de carrera. Per resolució d'aquest òrgan (que es publicarà en el Diari Oficial de la Comunitat Valenciana) es nomenaran com a personal funcionari de carrera.  
8.5. La presa de possessió de les o els aspirants aprovats es farà en el termini d'un mes comptador des de la data de publicació del seu nomenament en el Diari Oficial de la Comunitat Valenciana.  
  
  
9. Borsa de treball  
La borsa de treball es formarà tal com s'estableix en l'article 3 del Reglament de confecció de borses de treball de la Universitat d'Alacant, amb el personal aspirant que haja superat algun exercici dels que constitueixen el procés selectiu, segons l'ordre de prioritat que s'obtinga pel total de la puntuació obtinguda, incloent-hi la fase de concurs, en el cas dels qui hi arriben, i amb preferència dels que hagen aprovat més exercicis.  
En cas d'empat en la puntuació global, i a igual nombre d'exercicis superats, l'ordre s'establirà alfabèticament començant per la lletra que determine la Resolució de la Conselleria de Justícia i Administracions Públiques, per la qual es determina la lletra per a fixar l'ordre d'intervenció del personal aspirant a totes les proves selectives del conjunt de les administracions públiques i que s'haja aplicat al procés selectiu del qual es derive la borsa.  
Si encara així persisteix l'empat es resoldrà mitjançant sorteig.  
  
10. Notificacions al personal aspirant  
D'acord amb l'article 59.6 b) de la Llei 30/1992, de 26 de novembre, les publicacions detallades en aquestes bases, així com la informació d'altres actes que se'n deriven i que requerisquen ser publicats, incloent-hi els recursos en via administrativa, es faran en aquesta adreça de la pàgina web del Servei de Selecció i Formació: http://ssyf.ua.es/va/seleccionpas/oposiciones/actual/oposicions.html  
  
En aquesta mateixa adreça hi ha la resta d'informació general referent a la convocatòria.  
  
11. Norma final  
Contra la resolució i tots els actes administratius que se'n deriven, els quals esgoten la via administrativa, es pot interposar recurs contenciós administratiu davant del jutjat contenciós administratiu d'Alacant que siga competent, en el termini de dos mesos comptadors a partir de l'endemà de publicar-se, d'acord amb el que estableix l'article 109 de la Llei 30/1992, de 26 de novembre, de règim jurídic de les administracions públiques i del procediment administratiu comú, 6.4 de la Llei Orgànica 6/2001, de 21 de desembre, d'universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de publicar-se aquesta, davant del rector, d'acord amb el que es disposa en l'article 116 de la Llei 30/1992, redactat d'acord amb la Llei 4/1999, de 13 de gener.  
  
Davant de les actuacions del tribunal es podrà interposar un recurs d'alçada, previst en l'article 114 de la Llei 30/1992, redactat d'acord amb la Llei 4/1999, en el termini d'un mes comptador des de l'endemà de les publicacions o notificacions. El recurs es podrà interposar davant l'òrgan que haja dictat l'acte que s'impugna o davant del rector com a òrgan competent per a resoldre'l.  
  
Alacant, 2 de setembre de 2015.- El gerent: rafael Pla Penalva.  
  
  
ANNEX I  
Temari  
  
PART I  
Tema 1. La Constitució espanyola de 1978: títol preliminar i títol I (Dels drets i deures fonamentals).  
Tema 2. L'Estatut d'Autonomia de la Comunitat Valenciana: títol I (La Comunitat Valenciana) i capítol I del títol III (La Generalitat).  
  
Tema 3. Llei 4/1983, de 23 de novembre, d'Ús i Ensenyament del Valencià: títol preliminar (Principis generals), títol primer (De l'ús del valencià) i títol quart (De l'actuació dels poders públics).  
  
Tema 4. Llei Orgànica 6/2001, de 21 de desembre, d'universitats: títols: preliminar (De les funcions i autonomia de les Universitats), I (De la naturalesa, creació, reconeixement i règim jurídic de les Universitats) i IV (De la coordinació universitària).  
Tema 5. Decret 25/2012, de 3 de febrer, del Consell, pel qual s'aproven els Estatuts de la Universitat d'Alacant: títol preliminar (Naturalesa, principis i finalitats, títol I (De l'estructura de la Universitat d'Alacant), títol II (Del govern i representació de la universitat), títol III (De les activitats de la universitat), títol IV (De la comunitat universitària) i títol V (Del règim econòmic i financer).  
Tema 6. La Llei 30/1992, de règim jurídic de les administracions públiques i del procediment administratiu comú: títol preliminar (Àmbit d'aplicació i principis generals), capítol III (Abstenció i recusació) del títol II, títol III (Els interessats), títol IV (De l'activitat de les administracions públiques), títol V (De les disposicions i els actes administratius), títol VI (De les disposicions generals sobre els procediments administratius) i títol VII (De la revisió dels actes en via administrativa).  
  
Tema 7. Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana: títol I (Objecte, principis i àmbit d'aplicació de la Llei), títol III (Personal al servei de les administracions públiques), capítol II (Ordenació dels llocs de treball) del títol IV, títol V (Naixement i extinció de la relació de servei) i títol VI (Drets, deures i incompatibilitats del personal empleat públic).  
  
Tema 8. Llei Orgànica 15/1999, de 13 de desembre, de protecció de dades de caràcter personal: títol I (Disposicions generals), títol II (Principis de la protecció de dades) i títol III (Drets de les persones).  
  
Tema 9. Normativa que regula la jornada de treball, horaris, permisos, llicències i vacances del PAS de la Universitat d'Alacant.  
Tema 10. Incompatibilitats: La Llei 53/1984, d'incompatibilitats del personal al servei de les administracions públiques.  
Tema 11. Llei Orgànica 3/2007, de 22 de març, per a la igualtat efectiva de dones i homes: títol preliminar (Objecte i àmbit de la Llei), títol I (El principi d'igualtat i la tutela contra la discriminació); capítol I (Principis generals); articles 23, 24 i 25 del capítol II (Acció administrativa per a la igualtat) del títol II; capítol I (Igualtat de tracte i oportunitats en l'àmbit laboral), capítol II (Igualtat i conciliació); capítol III (Els plans d'igualtat de les empreses i altres mesures de promoció de la igualtat) del títol IV; capítol I (Criteris d'actuació de les administracions públiques) del títol V.  
  
  
PART II  
Tema 12. La planificació de la comunicació. Objectius. Etapes. Elements.  
Tema 13. La comunicació formal i la comunicació informal. La comunicació horitzontal, vertical, ascendent o descendent.  
Tema 14. La missió de les institucions en un àmbit democràtic. Institucions i democràcia. La comunicació en la nova cultura de les institucions: les dinàmiques de confiança, la comunicació efectiva i la participació ciutadana.  
Tema 15. La funció de la comunicació per al canvi de valors i la gestió de la confiança en les organitzacions.  
Tema 16. La gestió de la nova comunicació interna. Funcions.  
Tema 17. Tipus de públics i rols en la comunicació interna. Estructura i infraestructura de públics.  
Tema 18. Disseny i execució del pla de comunicació interna. El paper de la comunicació en l'era dels intangibles. Repercussió en l'estratègia corporativa de comunicació. Fases del pla.  
Tema 19. Les barreres de la comunicació interna. Principals errors en el tractament de la comunicació interna. Responsabilitats de l'àrea de comunicació interna. Trets de qualitat en la comunicació interna.  
  
Tema 20. La informació d'actualitat, evolució històrica. El periodisme com a mètode d'interpretació de la realitat. Els mitjans com a mediadors amb l'audiència.  
Tema 21. Els informadors de l'actualitat. Les funcions de la professió periodística. Periodisme generalista, especialitzat i d'investigació.  
  
Tema 22. Llenguatges i estils periodístics. Característiques i tècniques. Diferència entre Informació, interpretació i opinió.  
Tema 23. La notícia. Fets, notícies i informació. La construcció de la realitat.  
Tema 24. Noticiabilitat. Criteris. Estructura de la notícia i tipus de notícia.  
Tema 25. Els titulars.  
Tema 26. Les fonts informatives. Definició. Tractament i ús. Tipus de fonts i requisits. Identificació, atribució i cites. El paper de les institucions. El fenomen de les xarxes socials.  
Tema 27. Influència de la comunicació interna de les organitzacions en la comunicació externa. La reputació com a nexe entre cultura i imatge corporativa. La diferència entre identitat i imatge.  
Tema 28. Les agències d'informació. Característiques, tipus i la seua importància per a la comunicació corporativa. Principals agències d'informació.  
Tema 29. Documentació informativa. Definició. Organització i funcions. Evolució i nous suports.  
Tema 30. L'especialització en periodisme: temes, seccions, espais geogràfics i mitjans.  
Tema 31. L'especialització periodística temàtica tradicional: política, econòmica, cultural social, esportiva, i la seua equivalència en la premsa local-comarcal-regional.  
Tema 32. Introducció al periodisme digital. L'adequació dels mitjans tradicionals. El periodista multimèdia. La riquesa de l'hipertext i els suports multimèdia.  
Tema 33. Noves formes d'especialització periodística: investigació, precisió, científic. El periodisme cívic.  
Tema 34. Usos periodístics de les xarxes socials. Canvis en les rutines productives. La influència en l'agenda setting. Les noves fonts: els perfils personals i institucionals i el periodisme ciutadà. Els canvis en les funcions dels mitjans i els nous models empresarials.  
  
Tema 35. Periodisme ciutadà i cloud journalism: un flux necessari en la societat de la banda ampla. Sinergies entre el periodisme i la tecnologia: grid journalism i journalism as a service. El rol del periodisme ciutadà en el cloud journalism.  
Tema 36. L'opinió pública i l'estat d'opinió. La noció d'espai públic. Opinió pública i xarxes socials.  
Tema 37. Patrocini i mecenatge. Nous tipus de publicity.  
Tema 38. Definició i importància del briefing de mitjans. La definició del target.  
Tema 39. El lobbyng com a activitat comunicativa.  
Tema 40. Comunicació en crisi. Principis i fases.  
Tema 41. La imatge corporativa. El paper de la comunicació corporativa. El concepte de reputació en les institucions.  
Tema 42. La gestió estratègica de la imatge corporativa. Pràctiques de comunicació externa. Les relacions públiques.  
Tema 43. La publicitat en les institucions. Modalitats publicitàries. Tipus. La creació del missatge i la planificació de campanya. La publicitat institucional.  
Tema 44. Comunicació interna i xarxes de comunicació. Les xarxes formals i la circulació de missatges. Xarxes jerarquitzades i centralitzades.  
Tema 45. Del concepte de públic al de stakeholder. Tipus segons la vinculació amb l'organització.  
Tema 46. El mapa de públics de la Universitat d'Alacant.  
Tema 47. La comunicació interna com a vehicle de la cultura corporativa.  
Tema 48. El paper de la comunicació interna com a eina de direcció i administració.  
Tema 49. La gestió del coneixement en les organitzacions contemporànies. El valor dels intangibles.  
Tema 50. Fonaments de la comunicació corporativa.  
Tema 51. La cultura empresarial. Concepte.  
Tema 52. Imatge versus reputació en les institucions. La reputació com a factor de lideratge.  
Tema 53. Eines de comunicació interna. Instruments i mitjans clàssics.  
Tema 54. Noves eines de comunicació interna. La revolució de les TIC.  
Tema 55. Altres procediments de comunicació interna: management by walking around, el procés d'acolliment i els grups de millora.  
Tema 56. Comunicació externa en les institucions. Les relacions amb els mitjans de comunicació: comunicats, rodes de premsa, entrevista, la desinformació, el rumor, la filtració, l'off the record.  
Tema 57. Gabinets de comunicació. estructura i funcions. Gabinets en institucions públiques i empreses.  
Tema 58. Gabinets de comunicació. Sistemes de treball.  
Tema 59. Mapa de públics de la UA.  
Tema 60. Comunicació i imatge en l'àmbit universitari. Comunicar des de la complexitat de l'actuació universitària.  
Tema 61. La Unitat de Comunicació de la Universitat d'Alacant com a servei transversal. Composició, missió i funcions.  
Tema 62. Teories sobre la influència i els efectes dels mitjans de comunicació. Estudis dels efectes. L'espiral del silenci. L'agenda setting. El newsmaking.  
Tema 63. La comunicació en xarxa o en línia. internet i la nova configuració de l'espai mediàtic.  
  
  
ANNEX II  
Declaració que ha de presentar tot el personal aspirant aprovat  
  
Nom - domicili - document nacional d'identitat número -   
  
  
Declare, a l'efecte de ser nomenada o nomenat personal funcionari de l'escala - ,  
  
- que no he sigut separada o separat ni s'ha revocat el meu nomenament com a personal funcionari interí, amb caràcter ferm mitjançant procediment disciplinari de cap administració pública o òrgan constitucional o estatutari, ni que estic en situació d'inhabilitació per sentència ferma per a l'exercici de qualssevol funcions públiques o de les pròpies de l'escala objecte de la convocatòria.  
  
En el cas del personal laboral, declare que no estic en situació d'inhabilitació per sentència ferma o com a conseqüència d'haver sigut acomiadat disciplinàriament de forma procedent, per a exercir funcions similars a les pròpies de la categoria professional a la qual pretenc accedir.  
  
 - ,d - de 20 €   
  
  
ANNEX III  
Declaració que ha de presentar, a més, tot el personal aspirant aprovat que no tinga la nacionalitat espanyola  
  
Nom: - domicili: - document d'acreditació de nacionalitat número: -  
  
Declare, a l'efecte de ser nomenada o nomenat personal funcionari de l'escala - ,  
  
 - que no estic inhabilitada o inhabilitat o en situació equivalent ni estic sotmesa o sotmès a sanció disciplinària o equivalent que impedisca, al meu estat, en els mateixos termes, l'accés a l'ocupació pública.  
  
  
 - ,d - de 20 €   
  
  
ANNEX IV  
Declaració acreditació de coneixements de valencià  
  
Nom - domicili - document d'acreditació de nacionalitat número: -  
  
Declara, a l'efecte de ser nomenada o nomenat personal funcionari de l'escala ?,  
  
- que complisc els requisits d'acreditació dels coneixements de valencià i que puc aportar:  
 Títol de batxillerat o equivalent cursat a la Comunitat Valenciana i llibre de qualificacions en què consten superades les assignatures de valencià.  
  
 Títol de l'Escola Oficial d'Idiomes corresponent al tercer curs de coneixements de valencià.  
  
 Certificat de nivell mitjà de la Junta Qualificadora de Coneixements de València.  
  
  
- que em compromet a acreditar els coneixements de valencià en el termini de dos anys o a fer els cursos que s'organitzen amb aquesta finalitat.  
  
 - ,d - de 20 €